Document ID: 31997R1049

31997R1049
L 154/2
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1049/97 НА СЪВЕТА
от 9 юни 1997 година
за изменение на Регламент (ЕО) № 3069/95 за създаване на схема за наблюдение от Европейската общност, приложима към риболовните кораби на Общността, действащи в регулаторната зона на Организацията за риболов в северозападната част на Атлантическия океан (NAFO)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност и по-специално член 43 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че Регламент (ЕО) № 3069/95 (3) е приел разпоредби за назначаването и задължения на наблюдателите, както и за задълженията на капитаните на риболовни кораби на Общността, ангажирани или готови за ангажиране в риболовни дейности в регулаторната зона на Северозападната атлантическа организация по рибарство (NAFO);
като има предвид, че Комисията по рибарство към NAFO е приела на 13 септември 1996 г. препоръка за изменение на схемата за наблюдение;
като има предвид, че съгласно член XI от Конвенцията на NAFO, препоръката става задължителна за Общността, считано от 13 ноември 1996 г.;
като има предвид, че поради това е необходимо да се измени Регламент (ЕО) № 3069/95, за да се задължат капитаните на риболовни кораби на Общността и определените наблюдатели към схемата да изпълняват препоръката,
ПРИЕ НАСТОЯЩИЯ РЕГЛАМЕНТ:
Член 1
С настоящото приложение I към Регламент (ЕО) № 3069/95 се изменя, както следва:
1.
Следното се добавя към точка 2, буква д):
„по-специално, наблюдателите събират данните относно изхвърляния и задържана маломерна риба, като следват, когато обстоятелствата позволяват, следната схема за вземане на проби:
i)
за всяко изваждане на мрежата следва да бъдат записани оценки на общия улов по видове от гледна точка на тегло и в допълнителни оценки на изхвърляния по видове от гледна точка на тегло;
ii)
от всяко десето изваждане на мрежата следва да се вземат проби в подробности по видове, осигурявайки в допълнения на теглата на измерената проба, също подробни цифри, представляващи частта от улова, който се разтоварва на брега и изхвърлената част от улова;
iii)
когато мястото на риболова се сменя на разстояние по-голямо от 5 nm, описаният в точки i) и ii) цикъл започва отново.“
2.
Последното изречение на точка 3, i) се заменя със следното:
„За да улесни изпълнението на задълженията от страна на наблюдателя, капитанът на кораба разрешава на наблюдателя да има достъп до документите на съда (дневник, капацитетен план, производствен дневник или план на натоварване) и до различните части на кораба, включително, както се изисква, до задържания улов и улова, който е предназначен да бъде изхвърлен.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 9 юни 1997 година.

Labels: 12
13
6